CELEX: 62013TN0675
Language: da
Date: 2013-12-16 00:00:00
Title: Sag T-675/13: Sag anlagt den 16. december 2013 — K Chimica mod ECHA

15.2.2014   
            
            
               DA
            
            
               Den Europæiske Unions Tidende
            
            
               C 45/41
            
         Sag anlagt den 16. december 2013 — K Chimica mod ECHA
   (Sag T-675/13)
   2014/C 45/72
   Processprog: italiensk
   
      Parter
   
   
      Sagsøger: K Chimica Srl (Mirano (VE), Italien) (ved advokaterne R. Buizza og M. Rota)
   
      Sagsøgt: Det Europæiske Kemikalieagentur (ECHA)
   
      Sagsøgerens påstande
   
   
               —
            
            
               ECHA’s afgørelse nr. (2013) 3665 af 15. oktober 2013 annulleres, og K Chimica tildeles SMV-status.
            
         
               —
            
            
               De nedsatte afgifter for SMV’er finder anvendelse.
            
         
               —
            
            
               Faktura nr. 10029302 på 9 300 EUR, der udgør den skyldige difference i forhold til den fulde afgiftssats, der er anvendt på K Chimica, annulleres.
            
         
               —
            
            
               De administrative sanktioner på 19 900 EUR, der er pålagt af ECHA ved faktura nr. 10043954, annullereres.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1)
            
            
               Første anbringende om fortolkningen af Kommissionens henstilling 2003/361/EF om kriterierne for kvalifikationen som SMV.
               
                           —
                        
                        
                           Sagsøgeren har i denne henseende gjort gældende, at det med henblik på klassificering som SMV er nødvendigt at efterprøve, om den berørte virksomhed er en selvstændig virksomhed eller snarere er del af en gruppe af virksomheder. Det vil afhængig af den rolle, som den berørte virksomhed indtager, være nødvendigt at tage de finansielle data vedrørende virksomhederne i gruppen, og navnlig de finansielle data vedrørende »partner«-virksomheder og »tilknyttede« virksomheder i betragtning.
                        
                     
                           —
                        
                        
                           Sagsøgeren har vedrørende dette punkt anført, at i der medfør af den grundlæggende regel for at bedømme den berørte virksomheds størrelse skal tilføjes følgende data til virksomhedens egne data:
                           
                                       i)
                                    
                                    
                                       data om den berørte virksomheds eventuelle partnervirksomheder, der er umiddelbart over- eller underordnet denne, i et forhold, der svarer til den procentvise andel af kapitalen eller stemmerettighederne. De således beregnede data fra den berørte virksomheds partnervirksomheder sammenlægges med 100 % af dataene for eventuelle virksomheder, der er »tilknyttet« nævnte »partner«-virksomheder,
                                    
                                 
                                       ii)
                                    
                                    
                                       100 % af dataene for eventuelle virksomheder, der er direkte eller indirekte »tilknyttet« den berørte virksomhed. Dataene for eventuelle partnervirksomheder til virksomheder, der er tilknyttet den berørte virksomhed, idet de er umiddelbart over- eller underordnet denne, skal i et forhold, der svarer til den procentvise andel af kapitalen eller stemmerettighederne, sammenlægges med 100 % af dataene vedrørende virksomheder, der er tilknyttet den berørte virksomhed.
                                    
                                 
                     
         
               2)
            
            
               Andet anbringende om den manglende anerkendelse af K Chimica som SMV.
               
                           —
                        
                        
                           Sagsøgeren har i denne henseende på grundlag af artikel 6 i bilaget til henstillingen gjort gældende, at de relevante data, der gør det muligt at klassificere K Chimica som SMV, er følgende:
                           
                                       i)
                                    
                                    
                                       100 % af dataene vedrørende K Chimica
                                    
                                 
                                       ii)
                                    
                                    
                                       100 % af dataene vedrørende I.C.B. S.r.l.
                                    
                                 
                                       iii)
                                    
                                    
                                       40 % af dataene vedrørende Medini Ltd
                                    
                                 
                                       iv)
                                    
                                    
                                       36,66 % af dataene vedrørende Immobilien GmbH.